‘โตเกียว’สั่งลุยเบี้ยบำนาญ
คาดจ่ายเบี้ยเฉลี่ย35หมื่นบาทต่อปี.
7 ก.พ. 2556

คาดจ่ายเบี้ยเฉลี่ย35หมื่นบาทต่อปี.
‘มิตรแท้’ขยับพัฒนาตัวแทนตั้งเป้าปีนี้โต33%. 
โตเกียวมารีนประกันชีวิต ตั้งเป้าทำเบี้ยเฉียด 3,000 ล้าน งัดกลยุทธ์ขยายฐานลูกค้าบำนาญสู่มนุษย์เงินเดือน
นายตาคูย่า มิตานิ กรรมการผู้จัดการใหญ่บริษัท โตเกียวมารีนประกันชีวิต เปิดเผยว่า ในปีนี้บริษัทตั้งเป้าทำเบี้ยรับรวมไว้ที่ 2,932 ล้านบาท หรือเติบโต 25% แบ่งเป็นเบี้ยรับปีแรก 882 ล้านบาท โดยมาจากช่องทางตัวแทน 750 ล้านบาท ช่องทางประกันกลุ่ม 88 ล้านบาท และช่องทางอื่นๆ 43 ล้านบาท
สำหรับเบี้ยต่ออายุ 2,050 ล้านบาท มาจากช่องทางตัวแทน 1,018 ล้านบาท ช่องทางประกันกลุ่ม 612 ล้านบาท และช่องทางอื่นๆ 420 ล้านบาท ซึ่งตามแผน 3 ปี (2556-2558) มีนโยบายเติบโตปีละ 15-20%
ขณะที่ปี 2555 ทำเบี้ยรับรวมได้ 2,440 ล้านบาท หรือเติบโต 28% จากเป้าที่ตั้งไว้ 2,259 ล้านบาท ด้านฐานะการเงินมีอัตราส่วนความเพียงพอของเงินกองทุนในปัจจุบันที่ 5-12% ทำให้ภายใน 23 ปีนี้ บริษัทยังไม่จำเป็นต้องเพิ่มทุนอีก
นายสมโพชน์ เกียรติไกรวัล ประธานเจ้าหน้าที่บริหารช่องทางการขาย และประธานเจ้าหน้าที่บริหารฝ่ายการตลาดและประชาสัมพันธ์องค์กร บริษัท โตเกียวมารีนประกันชีวิต กล่าวว่า บริษัทยังคงใช้กลยุทธ์ขายแบบประกันบำนาญเป็นตัวนำตลาดในปีนี้เหมือนเดิม แต่จะขยายฐานลูกค้าลงมาสู่ระดับกลางมากขึ้น จากเดิมที่เน้นทำตลาดบนเป็นหลัก 
ปัจจุบันรายได้หลักจากเบี้ยประกันบำนาญถึง 74% เป็นกลุ่มลูกค้าที่ต้องการวางแผนรองรับวัยเกษียณอายุ และเป็นกลุ่มลูกค้าระดับบนที่เฉลี่ยจ่ายค่าเบี้ยถึง 2.5 แสนบาทต่อปี โดยมีอายุเฉลี่ยอยู่ที่ 40 ปี แต่ปีนี้จะขยายลงมาสู่กลุ่มลูกค้ามนุษย์เงินเดือนมากขึ้น และคาดว่าค่าเบี้ยเฉลี่ยอยู่ที่ 35 หมื่นบาท 
นายสุระ จันทร์ศรีชวาลา ประธานกรรมการบริษัท มิตรแท้ประกันภัย เปิดเผยว่า ปี 2556 บริษัทตั้งเป้าหมายเบี้ยรับรวม 3,333 ล้านบาท เพิ่มขึ้น 33% โดยจะมีการนำเทคโนโลยีที่ทันสมัยเข้ามาพัฒนาระบบต่างๆ ให้มีความสะดวกรวดเร็วและเอื้อประโยชน์ต่อตัวแทนมากยิ่งขึ้น ประกอบด้วย การทดลองการฝึกอบรมแบบ Web Conference คือ ระบบอบรมสัมมนา หรือประชุมทางไกลออนไลน์ผ่านเครือข่ายอินเทอร์เน็ตความเร็วสูง ซึ่งสามารถทำการอบรมแบบเห็นภาพ ฟังเสียงและรับส่งข้อมูลได้ในเวลาเดียวกันโดยที่ตัวแทนและวิทยากรอยู่คนละสถานที่ได้